# Årsmelding for 2023 for Osterfjorden sokneråd

Osterfjorden sokn deler Bjørgvin bispedøme sin visjon:

Saman vil vi:

Ære den treeinige Gud,

Forkynne Kristus,

Byggje kyrkjelydar og,

Fremje rettferd

***Så har vi nokre verdiar vi har med oss i arbeidet med å fremme denne visjonen:***

* Vi ønskjer ein kyrkjelyd der vi talar vel om kvarandre
* Vi ønskjer ei stor takhøgd, der vi fokuserer på det sentrale i trua
* Vi respekterer at vi ikkje er einige om alt, men søkjer å stå saman om viktige mål
* Vi ønskjer å oppmuntre kvarandre
* Vi ønskjer å «framsnakke» gudstenester og andre aktivitetar
* Vi ønskjer ei kyrkje med plass for (minst) 4 generasjonar

**Strategiske satsingsområde for Osterfjorden sokn**

***Vi har peika på fem viktige målsettingar soknerådet vil fokusere på i denne soknerådsperioden, og nokre viktige satsingsområde for å nå måla:***

1. **Mål: Engasjerte Gudstenester for 4 generasjonar.**
2. **Mål: Fleire livsnære smågrupper i kyrkjelyden.**
3. **Mål: Mange medarbeidarar i kyrkja, som har oppgåver dei trivst med.**
4. **Mål: Å samle unge om gode formål, livsnære fellesskap, og hjelpe dei til å vekse i tru og teneste.**
5. **Mål: Ei gjevarteneste som gjev oss økonomiske midler til å nå dei andre målsettingane.**

## Sokneråd

I 2023 var det soknerådsval, og nytt sokneråd tredde i kraft 1.november.

Før valet bestod soknerådet av:

**Soknerådsmedlemmer**

Geir Ove Hopsdal leiar

Jahn Tommy Midtgård nestleiar

Terje Romarheim

Odd Molvik

Tone Røyndal Kaalaas

Alf Magnar Angelskår representant i Alver kyrkjeleg fellesråd

Ole Einar Eide Eidsheim

Anne Berit Eknes kasserar

Torbjørn Aamli geistleg medlem

**Varamedlemmer**

Sverre Solberg

Anders Bjarne Stusdal

Knut Fyllingsnes

Anne Marie Molvik

Helge Eidsheim

Ole Marton Ølberg geistleg varamedlem

Samansetninga av det nye soknerådet ser nå slik ut:

**Soknerådsmedlememer**

Ernst Tvedt leiar

Solfrid Marie Hindenes nestleiar

Turid H. Bergsagel Hølleland representant i Alver kyrkjelege fellesråd (AKF)

Tor-Daniel Langeland

Ole Einar Eide Eidsheim

Helga Angelskår Eikrem

Marit Synnevåg

Sverre Solberg vara i AKF

Torbjørn Aamli

**Varamedlemmer**

Anita Aase Eidsheim

Nils Ove Hauge

Terje Romarheim

Helge Eidsheim

Det var vanskeleg å få folk til å stille på lista, og da fristen gjekk ut var ikkje lista fullstendig. Det førte til at det vart ein del personar (som ikkje var spurt på førehand) vart skreve opp på valdagen, i samsvar med gjeldande reglar.

**Arbeidsutvalet**

AU består av leiar, nestleiar, AKF representant, sokneprest og dagleg leiar på kyrkjekontoret. Dagleg leiar er med som sekretær på soknerådsmøta.

Soknerådet har gjennomført 10 soknerådsmøte i 2023. Arbeidsutvalet har hatt møte framfor soknerådsmøta. Der har AU sett op saksliste til soknerådsmøta, førebudd saker, og avgjort saker AU har fått fullmakt til å avgjerda.

## Stab

Sokneprest i Osterfjorden og Mo Torbjørn Aamli (100%)

Dagleg leiar Solveig Gravem Angelskår (60/40% Osterfjorden/Lindås)

Kyrkjemusikar Trond Fykse (70/30% Osterfjorden/Alver)

Trusopplærar (0-13år) Ove I. B. Danielsen (25/30% Osterfjorden/Lindås)

Trusopplærar (11-18år) Kristine Simonnes Rouxel, starta 1. mai

(40/40% Osterfjorden/Lindås)

Vikar konfirmantlærar skuleåret 22/23 Willem Vogelaar

Kyrkjetenar Marit Irene Færøy (80/20% Osterfjorden/Alver)

Søndagsskulelærar Else Iren Westervik (20% betalt av soknet)

AKF har fleire tilsette som òg legg til rette for arbeidet vårt. Sjå deira heimeside kyrkja.no/alver

Klokkartenesta har vorte utført av frivillige i heile Osterfjorden sokn.

## STATISTIKK  - Nøkkeltal for Osterfjorden sokn 2015-2023.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **År** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Totalt tal gudst.  Inkludert Ostertun1 | 62 | 59 | 52 | 57 | 62 | 48 | 50 | 52 | 55 |
| Oppmøte alle gudstenester | 3849 | 3870 | 3408 | 3728 | 4170 | 2030 | 1981 | 3387 | 3576 |
| Tal gudst søn- og helligd. | 51 | 50 | 42 | 45 | 48 | 41 | 44 | 44 | 46 |
| Oppmøte gt søn-helligd | 3215 | 3069 | 2827 | 3034 | 3345 | 1704 | 1486 | 2513 | 2807 |
| Gj.snitt oppmøte s-hd | 63 | 61 | 67 | 67 | 70 | 41 | 34 | 57 | 61 |
| Tal nattv-gudst (alle) | 34 | 31 | 26 | 29 | 33 | 21 | 26 | 36 | 31 |
| Deltakarar nattverd | 1051 | 883 | 738 | 952 | 1008 | 748 | 619 | 1055 | 926 |
| Delt. skulegudstenester | 374 | 450 | 361 | 388 | 423 | 0 | 0 | 350 | 331 |
| Tal julaftangudstenester | 3 | 3 | 3 | 3 | 3 | 5 | 3 | 3 | 3 |
| Oppmøte julaftan | 318 | 324 | 414 | 416 | 428 | 173 | 155 | 252 | 290 |
| Offer totalt | 180 982 | 171 449 | 126 551 | 148 889 | 167 810 | 117397 | 110015 | 160088 | 168168 |
| Offer eiga verksemnd |  |  | 21 748 | 42 577 | 46 967 | 34545 | 26131 | 41407 | 40715 |
| Innsamlingar, basar mm | 26 189 | 29 620 | 98 257 | 59 360 | 11 270 | 0 | 45100 | 98015 | 68855 |
| Gjevarteneste | 10 000 | 10 500 | 6400 | 6000 | 6000 | 6000 | 7000 | 76750 | 104084 |

**Situasjonen for gudstenester i 2023**


Oppslutningen om gudstenestene viser ein liten auke frå 2022. Det er ei gledeleg auke på om lag 7% frå 57 til 61 i gjennomsnitleg oppmøte på gudstenestene sundagar og heilagdagar.

* Talet på konfirmantar speler og litt inn, då konfirmantane skal vere på 8 gudstenester. Nokre foreldre blir og med på gudstenestene. Våren 2023 var det berre 16 som vart konfirmerte, men hausten 2023 var det 30 som var påmeldte som konfirmantar.

**Andre trekk i 2023**

* Vi har fått ein ny trusoplærar med ansvar for konfirmantene. Ho samarbeider med den andre trusopplæraren, som har hovudansvar for dei yngre borna. Dei arbeider i både  Lindås og Osterfjorden sokn.
* Vi har hatt soknerådsval i september. Det var vanskeleg å få nok til å stille på lister, men vi er særs nøgde med dei som har blitt valde til nytt råd.
* Vi takka det «gamle» rådet for stor innsats dei siste 4 åra.
* Det har vore 5 innmeldingar og 5 utmeldingar frå Den norske kyrkja i 2023.
* Vi har fått ei gledeleg auke i gjevartenesta dette året!

*Nedanfor ser de eit diagram over gudstenesteoppmøtet dei seinaste åra:*



|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| GUDSTENESTEOPPMØTE I OSTERFJORDEN 2015-2023 – ulike kyrkjer | | | | | | | | | | | | |
|  | **2015** | | | | **2016** | | | | **2017** | | | |
|  | Hjelmås | Vike | Oster-eidet | **Sum** Oster-fjorden | Hjelm-ås | Vike | Oster-eidet | **Sum**  Oster-fjorden | Hjelmås | Vike | Oster-eidet | **Sum**  Oster-fjorden |
| Gudstenester søn./helligd | 13 | 11 | 27 | 51 | 14 | 12 | 24 | 50 | 14 | 5 | 23 | 42 |
| **Antall personar** | **833** | **512** | **1880** | **3225** | **769** | **615** | **1685** | **3069** | **887** | **290** | **1650** | **2827** |
| Snittal oppm sø/hd | 64 | 47 | 70 | 63 | 55 | 51 | 70 | 61 | 63 | 58 | 71 | 67 |
| Nattverd-gudst. | 5 | 8 | 18 | 31 | 8 | 7 | 16 | 31 | 6 | 2 | 15 | 23 |
| **Nattverdgjester** | **147** | **195** | **691** | **1033** | **207** | **176** | **500** | **883** | **136** | **57** | **508** | **701** |
| Snittal nattv-gudst. | 29 | 24 | 38 | 33 | 26 | 25 | 31 | 28 | 23 | 29 | 34 | 30 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2018** | | | | | **2019** | | | |
| **Stad:** | **Hjelmås** | **Vike** | **Ostereidet** | **Sum Osterfjorden** | **Hjelmås** | | **Vike** | **Ostereidet** | **Sum Osterfjorden** |
| Gudstenester sønd./hlgd. | 15 | 5 | 25 | 45 | 14 | | 9 | 25 | 48 |
| **Antall personar** | **1009** | **197** | **1828** | **3034** | **1027** | | **367** | **1951** | **3345** |
| Snittal oppmøte søn/hd | 67 | 39 | 73 | 67 | 73 | | 41 | 78 | 70 |
| Nattverd-gudstenester | 8 | 2 | 19 | 29 | 9 | | 5 | 19 | 33 |
| **Nattverd-gjester** | **195** | **56** | **701** | **952** | **222** | | **135** | **651** | **1008** |
| Snittal nattverdgjester | 24 | 28 | 37 | 33 | 25 | | 27 | 34 | 31 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2022** | | | | **2023** | | | |
| **Stad:** | Hjelmås | Vike | Ostereidet | **Sum2**  Osterfjorden | Hjelmås | Vike | Ostereidet | **Sum3** Osterfjorden |
| Gudstenester 4sønd./hlgd. | 13 | 9 | 29 | 51  (44) | 12 | 105 | 28 | 50  (46) |
| **Antall personar** | **1001** | **236** | **1809** | **3046**  **(2513)** | **904** | **391** | **1872** | **3167**  **(2807)** |
| Snittal oppmøte søn/hd | 63 | 26 | 62 | 60 | 75 | 43 | 67 |  |
| Nattverd-gudstenester | 9 | 7 | 20 | 36 | 4 | 6 | 22 | 32 |
| **Nattverd-gjester** | **260** | **147** | **648** | **1055** | **132** | **164** | **661** |  |
| Snittal nattverdgjester | 29 | 21 | 32 |  | 33 | 27 | 30 |  |

**Kyrkjelege handlingar i Osterfjorden sokn**

|  |  |  |  |  |  |
| --- | --- | --- | --- | --- | --- |
| **År** | **2010** | **2011** | **2012** | **2013** | **2014** |
| Dåp (døypte busette i soknet i parentes) | 43 (32) | 26 (17) | 31 (21) | 27 (21) | 34 (29) |
| Konfirmerte | 32 | 34 | 24 | 37 | 31 |
| Vigsler | 6 | 6 | 6 | 6 | 4 |
| Gravferder | 28 | 24 | 22 | 29 | 22 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **År** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Dåp (døypte busette i soknet i parentes) | 26 (21) | 20 (16) | 21 (18) | 18 (11) | 21 (?) | 22 (?) | 15 | 17 | 20 |
| Konfirmerte | 30 | 29 | 26 | 25 | 24 | 31 | 32 | 27 | 16 |
| Vigsler | 1 | 6 | 7 | 4 | 2 | 3 | 1 | 2 | 4 |
| Gravferder | 22 | 17 | 20 | 16 | 13 | 21 | 14 | 25 | 28 |

*Dåp av born busett i Osterfjorden, som vart døypte i andre sokn, er ikkje registrerte her, men vi veit det er fleire. T.d. 6 dåpsbarn i 2023: to døypte i Alversund, 3 i Knarvik og ein i Seim.*

## FRIVILLIG ARBEID

* Ungdomsklubben i kyrkjekjellaren på Ostereidet - fredagskafeen

Natteravnar patruljerer i nærområdet klubbkveldane. Godt frammøte siste året.

* Ostereidet Soul Children og Soul Kids har auka i antal medlemmar og har ungar frå fleire skulekrinsar. Dei har hatt ein konsert med familien Løsnesløkken, og har elles sunge på gudstenester og i bedehus.
* Vaksenkoret Te Deum har hatt 11 sangoppdrag i løpet av året, mellom anna sunge på gudstenester, bedehus og hatt konsertar.
* Osterfjorden pensjonistlag. Godt oppmøte på samlingane.
* Kyrkjevertordning på Ostereidet og Hjelmås.
* Kyrkjekaffiordning på Ostereidet, Hjelmås og Vike fungerer godt.
* Småbarnstrall i Hjelmås kapell, er no kvar veke og har godt oppmøte.
* Søndagsskule på Ostereidet – ”Sprell levande” rett etter skuletid, annakvar torsdag.
* Strikkekafè i Ostereidet kyrkje annakvar tysdag.
* Lørdagskafè i Borgstova på Vike ein gong i månaden.

Mange frivillige gjer teneste i kyrkjelyden. Soknerådet ser at utan desse frivillige ville ein stor del av kyrkjelyden sitt arbeid vore umogleg.

## Diakoni:

Arbeid for psykisk utviklingshemma, samarbeidsprosjekt i Knarvik kyrkje ein onsdag i månaden.

Klubb for eldre på Ostertun dreve av diakoninemnda.

Besøkstenesta har ikkje kome på fote etter coronatida.

Det finnes ei sorggruppe for etterlatte etter dødsfall av kyrkja i Alver og Alver kommune. Gruppa vert leia av diakon i Radøy, Gudveig Kartveit Sundsbø og diakon i Meland, Ruben Sæle.

Vi har no ein godkjent diakoniplan utarbeida av diakoninemnda. Her vert det peika på at fleire av dei frivillige tiltaka i kyrkjelyden har diakonale sider som er med på å gje fellesskap og støtte. Nokre døme er strikkkafèen, pensjonistlaget og kyrkjekaffien.

## Kyrkjegløtten

Kyrkjegløtten kom ut med 4 nr. dette året.

Dette er eit samarbeid med alle sokna i Alver, i tillegg til Modalen. Bladet heiter framleis Kyrkjegløtten, men me har nokre sider som er felles. Øystein Skauge er felles redaktør for kyrkjeblada. To frå soknerådet har tatt på seg å vere i den lokale redaksjonen. Det er Turid Bergsagel Hølleland og Anita Aase Eidsheim.

## Fjon fjellkyrkje.

Fjon fjellkyrkje høyrer til sokna i Nordhordland prosti. Kvart sokn har ein representant i rådet. Sverre Solberg er Osterfjorden sin representant.

## Trusopplæring

## Konfirmantarbeid

Wilco (våren 23), Kristine (frå mai) og Torbjørn har ansvar for konfirmantane, og har hatt dobbeltimar ca ein gong i månaden. I tillegg har dei hatt leir på Raknestunet og felles konfirmantfestival for prostiet i Knarvik kyrkje.

## Helsing frå Trusopplærar, Ove I. B. Danielsen:

Småbarnstrall var annakvar onsdag fram til sommar 2023. Så har vi utvida til kvar onsdag. Dette gav positivt utslag, og det er svært godt oppmøte. Fleire av foreldrene har hatt fleire enn eitt barn med seg, fleire nye i bygda har funne ein plass å verta kjent med andre, og mange uttrykkjer at dette er viktig for dei.

4-årsbokutdeling i Ostereidet og Hjelmås er alltid kjekt, og vart gjennomført på hausten med godt oppmøte, spesielt på Hjelmås. Gudstenestene er alltid veldig kjekke, og eg har fått vere aktivt med å planlegge desse – samt ha søndagens preik, gjerne i lag med prest og søndagsskulelærar.

Lys Våken arrangerte vi i Hjelmås kapell i november 2023. God påmelding, gjennomføring og fint program – men vi mangla nokre frivillige som hadde gjort overnattingsbiten betre. Dette lærer vi av.

Besøk i to avdelingar i Leiknes barnehage hadde eg rett før påske og jul, medan heile Ostereidet FUS barnehage kom til kyrkja til jul. Eg vitja ei avdeling i Ostereidet FUS barnehage før påske. Veldig fint å førebu, og fantastisk kjekt å gjennomføra. Eg fekk òg hjelpe til med barneskule-gudstenesta i Hjelmås kapell før jul. Desse kan vi med fordel jobbe litt meir med for framtida, sjølv om vi er takknemlige for det gode samarbeidet med skulane.

Eg var òg som medleiar på konfirmantleir på Raknestunet i mars.

KURS/TURAR: Eg fekk reisa til Sverige på studietur i mars; “Svenska med baby”, interkulturelt arbeid med familiar av innvandrarar og flyktningar. Lærerikt. Eg var òg på eit kurs i “Godlyplay” (spennande og annleis andaktsopplegg) på NLA i januar.

## Søndagsskulen

Det har vore søndagsskule eller søndagsskuleinnslag ved gudstenester i Ostereidet og Hjelmås, utanom sommerferien.

Oppmøtet varierar frå 2-22 born. Særleg mange når det har vore dåp. På det jamne er det 10-12.

Else Iren Westervik er leiar for søndagsskulearbeidet, og ho har fått med seg nokre medhjelparar i praktisk tilrettelegging både på Ostereidet og Hjelmås. Søndagsskulestillinga er løna av soknerådet, og det kjem inn ca 50% av løna i fast gjevarteneste.

**Soknerådet sin visjon: Viser til §9 i kyrkjelova**

“Soknerådet skal ha sin oppmerksomhet henvendt på alt som kan gjøres for å vekke og nære det kristelige liv i soknet, særlig at Guds ord kan bli rikelig forkynt, syke og døende betjent med det, døpte gis dåpsopplæring, barn og unge samlet om gode formål og legemlig og åndelig nød”.

---------------------------------------------------------------------------------------------------------------------------

**NOKRE SAKER SOKNERÅDET HAR BEHANDLA I 2023**

Soknerådet har i 2023 drevet med ulike saker og gjeremål som høyrer med til den daglege drifta av soknet. Og utan å gå i djupna på sakene så kan det raskt nemnast nokon for å vise bredda av aktivitet.

* Arbeid med diakoniplan
* Parkeringsplass på Hjelmås
* Soknerådsval og bispedømerådsval
* Gudstenesteplanlegging
* Søndagsskulestillinga og gjevarteneste
* Vedtatt ny liturgi
* Uttale til fellesråd om kyrkjetenarstillinga
* Behandla søknader om støtte m.m
* Stelt til konfirmantfest
* Vedlikehald av Vike kyrkje og borgstove
* Utleige av Vike borgstove til fysioterapeutar

Staben har medverka i utforminga av årsmeldinga

Ernst Tvedt

Leiar